Armadillo

Armadillo er en dansk dokumentarfilm fra 2010 regissert av Janus Metz. Filmen omhandler en dansk tropp på oppdrag fra den fremskutte militærbasen Armadillo som ligger i den sør-afghanske provinsen Helmand. Filmen beretter blant annet om den voksende kynisme og motløshet hos soldatene.

Filmen skapte mye debatt i Danmark. Den danske forfatteren Carsten Jensen beskrev den som «et jordskjelv i nasjonens selvforståelse».

Om filmen 
Filmen fikk meget god mottakelse av kritikerne. Dagbladet, Dagsavisen, Aftenposten og FilmMagasinet gav den terningkast seks, mens VG gav den fem. Den har fått 92 % på Rotten Tomatoes.

Den ble tildelt to Bodilpriser (beste dokumentar og beste foto) og vant også en pris ved Filmfestivalen i Cannes.

En uttalelse i filmen (der ordet likvidert benyttes) førte til en undersøkelseskommisjon i det danske forsvaret, blant annet i forhold til Genèvekonvensjonens artikkel 41, tilleggsprotokoll 1. Kommisjonen konkluderte med at ingen ulovligheter ble begått.

Annet 
Militærbasen endret navn i 2010 til Forward Operating Base Budwan. Den ble nedlagt allerede i desember 2010 og fraflyttet måneden etter.

Referanser

Eksterne lenker 
 

Danske dokumentarfilmer
Filmer fra 2010
Danskspråklige filmer
Bodilprisen for beste dokumentarfilm
Robertprisen for årets lange dokumentarfilm
Filmer lagt til Afghanistan
Dokumentarfilmer fra 2010-årene